ธปท.เตรียมประมูลพันธบัตร 3 หมื่นล้านบาท
ธปท.เตรียมเปิดประมูลพันธบัตรวงเงิน 3 หมื่นล้านบาท ในวันที่ 25 ก.ย.นี้ เพื่อรักษาสภาพคล่องให้เหมาะสม
24 ก.ย. 2558

ธปท.เตรียมเปิดประมูลพันธบัตรวงเงิน 3 หมื่นล้านบาท ในวันที่ 25 ก.ย.นี้ เพื่อรักษาสภาพคล่องให้เหมาะสม
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ออกประกาศกำหนดแผนการประมูลพันธบัตรธนาคารแห่งประเทศไทย อายุไม่เกิน 15วันเพิ่มเติมในเดือนก.ย. 2558 โดยได้เตรียมออกประมูลขายพันธบัตรรุ่น พ.33/14/58 วงเงิน 3 หมื่นล้านบาท อายุ 14 วัน ออกขายในวันที่ 25 ก.ย.นี้ ซึ่งพันธบัตรดังกล่าวมีกำหนดชำระเงินในวันที่ 29 ก.ย. 2558 และครบกำหนดอายุในวันที่ 13 ต.ค. 2558
ทั้งนี้ การดำเนินการออกพันธบัตรของธปท.เป็นการดำเนินการดูแลสภาพคล่องให้อยู่ในระดับที่เหมาะสมกับระดับอัตราดอกเบี้ยนโยบายในปัจจุบันที่ 1.5% เป็นการทำหน้าที่ปกติของธนาคารกลางตามปกติ